หุ้นปิดตลาดร่วง 12 จุด
แรงขายทำกำไรหุ้นขนาดใหญ่ ฉุดดัชนีร่วง 12.20 จุด ซื้อขายกว่า 5.6 หมื่นล้านบาท
16 พ.ค. 2556

แรงขายทำกำไรหุ้นขนาดใหญ่ ฉุดดัชนีร่วง 12.20 จุด ซื้อขายกว่า 5.6 หมื่นล้านบาท 
ดัชนีตลาดหลักทรัพย์วันที่ 16 พฤษภาคม 2556 มีแรงขายทำกำไรหุ้นสื่อสาร และหุ้นขนาดใหญ่กลุ่มหลักๆ เช่น แบงก์ พลังงาน ฉุดดัชนีตลาดช่วงบ่ายปรับตัวลดลงไปลึกสุด 1,611.18 จุด และสูงสุดของวันที่ 1,634.78 จุด ก่อนจะปิดที่ 1,617.89 จุด ลดลง 12.20 จุด  มูลค่าซื้อขายหนาแน่น  56,762.74 ล้านบาท
หลักทรัพย์ที่มีมูลค่าซื้อขายสูงสุด 5 อันดับแรกคือ
1. INTUCH  ปิด 90.25  บาท     เพิ่มขึ้น    2.25 บาท    มูลค่าซื้อขาย   4,317.72 ลบ.
2.TRUE      ปิด  9.60   บาท      เพิ่มขึ้น    0.25 บาท    มูลค่าซื้อขาย   3,500.79 ลบ.
3.CHG        ปิด  8.70   บาท      เพิ่มขึ้น    2.40 บาท    มูลค่าซื้อขาย 1,678.70 ลบ.
4.ADVANC  ปิด  285    บาท        ไม่เปลี่ยนแปลง       มูลค่าซื้อขาย 1,632.86 ลบ.
5.CPALL     ปิด    43    บาท        ไม่เปลี่ยนแปลง       มูลค่าซื้อขาย 1,559.07 ลบ.
นายกวี ชูกิจเกษม รองกรรมการผู้จัดการ สายงานวิเคราะห์หลักทรัพย์ บริษัทหลักทรัพย์ กสิกรไทย กล่าวว่า ตลาดหุ้นปรับตัวลงตามแรงขายทำกำไร หลังจากที่ดัชนีปรับตัวขึ้นมาเร็ว ซึ่งการปรับตัวลงของดัชนี 17 จุด หรือไม่ถึง 1% ถือว่าไม่มาก เทียบกับดัชนี 1,600 จุด  ผสมโรงตัวเลขเศรษฐกิจยุโรป ออกมาไม่ดี และยังมีความกังวลการเพิ่มเพดานหนี้ของสหรัฐ แต่เชื่อว่าในที่สุดแล้วรัฐบาลสหรัฐจะผ่านปัญหาไปได้ 
“ หากตลาดหุ้นวันศุกร์ที่ 17 นี้ ปรับตัวลง เป็นโอกาสซื้อ เพราะเชื่อว่าสหรัฐต้องผ่านการเพิ่มเพดานหนี้ไปได้ ประกอบกับแนวโน้มตลาดยังมีทิศทางที่ดี มีเม็ดเงินไหลเข้ามาในเอเซีย  จากการอัดฉีดเงินของญี่ปุ่นและยุโรป”